alexandrainst/scandi-wiki huggingface dataset:
Markus Henriksen

Markus Henriksen () er ein norsk fotballspelar som spelar på landslaget i fotball (2020).

I tida 2010-18 spelte han 45 landskampar for Noreg. Henriksen er offensiv midtbanespelar, sidan 2016 aktiv i engelske Hull City.

Henriksen slo gjennom i Rosenborg, eit lag han spelte på i tida fram til 2012. Frå september 2012 spelte på AZ i nederlandsk toppfotball i nøyaktig fire år. Hausten 2016 gjekk turen til Hull City, lagkaptein frå august 2018.

Henriksen landslagdebuterte borte mot Kroatia i oktober 2010. Han spelte fast på landslaget i 2012 og delar av -13, men frå hausten 2013 var han ute av landslaget i to år. Sidan september 2015 var han jamt med i landslagstroppene, særleg mykje speletid fekk han i 2018-sesongen. Han har pr 31.12.2018 deltek i 45 landskampar og skåra 3 mål.

Anna
Henriksen var med i Sheep Boys, ei gruppe som deltok i Melodi Grand Prix Junior 2004.

Kjelder
eu-football

Norske landslagsspelarar i fotball
AZ-spelarar
Rosenborg-spelarar
Hull-spelarar
Deltakarar i Melodi Grand Prix Junior
Folk frå Trondheim
Astrofysikk

Astrofysikk (av gresk astro,'stjerne' og physis (φύσις), 'natur') er ei grein i astronomi som omfattar fysikken om korleis forskjellige himmellekamar påverkar kvarandre, i motsetnad til den klassiske astronomien (astrometri og himmelmekanikk) som omhandlar posisjonen og rørslene til himmellekamane. Fysikken omhandlar i hovudsak temperatur, ljosstyrke, tettleik og kjemisk samansetning i forskjellige himmellekam som galaksar, stjerner, planetar, ekstrasolare planetar, og interstellare medium.

Grunnlaget for astrofysikk er først og fremst spektralstudiar, men òg måling av lysintensitet. Av spesiell tyding er studiet av sola, sidan ho er den einaste stjerna der ein kan detaljstudere overflatefenomen. I den teoretiske astrofysikken prøver ein ut frå kjende fysiske lover ved hjelp av matematiske metodar å utvikle modellar og mekanismar som forklarer dei astrofysiske observasjonane.

Sjå òg 
 Kosmisk stråling
 Partikkelakselerator

Kjelder
Denne artikkelen bygger delvis på «Astrophysics» frå ,  den 18. mars 2011.  

 

Astrofysikk
Tverrfagleg fysikk
Ord av gresk opphav
Eurovision Song Contest 1981

Eurovision Song Contest 1981 (ESC 1981) var den 26. gongen Eurovision Song Contest vart arrangert. Konkurransen vart halden i Simmonscourt Pavilion of the Royal Dublin Society i Dublin i Irland. Finalen fann stad laurdag 4. april. Storbritannia vann konkurransen med songen «Making your mind up», framført av Bucks Fizz på engelsk.

Kypros debuterte i konkurransen dette året. Israel kom tilbake til konkurransen etter ikkje å ha deltatt i 1980. Jugoslavia returnerte også til konkurransen etter å ikkje ha deltatt sidan 1976. Italia trekte seg frå konkurransen grunna manglande interesse i heimlandet, og Marokko avstod frå å delta i konkurransen etter å ha deltatt for fyrste gong året før.

Bidraga

Finale 
 Finalen vart halden den 4. april 1981 i Simmonscourt Pavilion of the Royal Dublin Society.
 Storbritannia vann konkurransen for fjerde gong.
 Luxembourg og Danmark kom på ein delt 11. plass.
 Tyrkia og Portugal kom på ein delt 18. plass.
 Noreg sitt bidrag, Aldri i livet av Finn Kalvik, kom på sisteplass med null poeng.
 Under poengutdelinga levde resultatlista sitt eige liv, poeng kom og forsvann, på eit tidspunkt hadde Irland heile 326 poeng.

Kjelder 

Denne artikkelen bygger på «ESC 1981» frå , «ESC 1981» frå  og VG.no, den 18. mars 2011.  
 

Musikk i 1981
Eurovision Song Contest etter år
Doireann Ní Bhriain

Doireann Ní Bhriain () er ein irsk journalist og programleiar. Ho var programleiar for Eurovision Song Contest 1981.

Irske journalistar
Irske programleiarar
Eurovision Song Contest-programleiarar
Marlous Fluitsma

Maria Louise Clara Albertine Fluitsma, kjend som Marlous Fluitsma () er ein nederlandsk skodespelar. Frå 1990 til 1991 hadde ho rolla som Helen Helmink i den nederlandske fjernsynsserien Goede tijden, slechte tijden. Ho var programleiar for Eurovision Song Contest 1980. 

Nederlandske skodespelarar
Eurovision Song Contest-programleiarar
Dafna Dekel

Dafna Dekel () er ein israelsk songar og skodespelar. Ho representerte Israel i Eurovision Song Contest 1992 og kom på 6. plass. I 1999 var ho programleiar for Eurovision Song Contest saman med Yigal Ravid og Sigal Shahamon.

Israelske songarar
Israelske skodespelarar
Eurovision Song Contest-programleiarar
Israelske Eurovision Song Contest-deltakarar
Gravitasjonell energi

Gravitasjonell energi er den energien som vert frigjeve av eit objekt når det fell i eit gravitasjonsfelt. Gravitasjonell energi er ei form for potensiell energi.

Bakgrunnsstoff 
 Internet Encyclopedia of Science, av astronom David Darling

Energi i fysikk
Gravitasjon
Bevaringslover
Arne Hoel

Arne Hoel () var ein norsk skihoppar, fødd i Skoger i Buskerud. Han vert særleg hugsa for sin tre sigrar i Holmenkollen, i høvesvis 1948, 1951 og 1959. Noregsmeister vart han ein gong, i 1956. Fem år tidlegare vann han NM-sølv. Hoel representerte både Ski- og fotballklubben Lyn og Idrettslaget Varg i Oslo. Han døydde i Oslo.

Hoel vart nummer seks under vinter-OL 1952 i Oslo, og nummer 11 i vinter-OL 1956 i Cortina d'Ampezzo. Han kom han på 13. plass under verdsmeisterskapen 1958 i Lahti.

Hoel slo gjennom då han vann hopprennet i Svenska skidspelen i 1947. I 1954 vart hopprennet i Holmenkollen avlyst, Hoel vann ei tevling i Holmenkollbakken seinare i sesongen, eit renn som ikkje vert rekna som eit Holmenkollrenn. To år etter vart han nummer to i Holmenkollrennet, bak den ferske olympiameisteren, Antti Hyvärinen.

Etter jamn, god hopping i den tysk-austerrikske hoppveka 1958/59 enda Hoel samanlagt på tredjeplassen, bak Helmut Recknagel frå DDR og austerrikaren Walter Habersatter.

Besteplasseringar i internasjonale meisterskap og renn
1947: Siger i Svenska skidspelen
1948: Siger i Hollmenkollrennet
1951: Siger i Hollmenkollrennet, nr 2 i Svenska skidspelen i Sundsvall
1952: Nr 6 under OL i Holmenkollen. Nr 3 i Holmenkollrennet
1955: Nr 15 i Holmenkollen
1956: Nr 2 i Hollmenkollen. Nr 11 i OL i Cortina d'Ampezzo
1957: Nr 9 i Holmenkollen
1958: Nr 5 i Holmenkollen. Nr 13 under VM i Lahti
1959: Siger i Hollmenkollen

Medaljar og besteplasseringar i noregsmeisterskap
Ski-NM 1950: Nr 6 i NM i Skuibakken i Bærum
Ski-NM 1951: Sølvmedalje i Narvik
Ski-NM 1952: Nr 5 i Porsgrunn
Ski-NM 1956: Gullmedalje i Drammen
Ski-NM 1958: Nr 5 i Oslo
Ski-NM 1959: Nr 5 på Gjøvik

I 1956 vart Hoel tildelt Holmenkollmedaljen for sine bragder i Holmenkollen.

Bakgrunnsstoff

Skiforeningens prisvinnerliste over Holmenkollmedaljen i PDF-format 

Norske skihopparar
Noregsmeistrar i skihopping
Vinnarar av Holmenkollmedaljen
Norske deltakarar under vinter-OL 1952
Skihopparar under vinter-OL 1952
Norske deltakarar under vinter-OL 1956
Skihopparar under vinter-OL 1956
Folk frå Drammen
Hroar Stjernen

Hroar Stjernen () er ein tidlegare skihoppar som representerte Sprova og Trønderhopp. Han vann hopprennet i Bischofshofen i 1985, hans einaste siger i verdcupen. Stjernen var frå 2011 til 2013 dagleg leiar i Rosenborg Ballklubb.

Karriere
Stjernen slo gjennom under den tysk-austerrikske hoppveka 1984/85. Han overraska under nyttårshopprennet i Garmisch-Partenkirchen med å verte nr 4 og beste nordmann. I avslutningsrennet i Bischofshofen hoppa han til siger, 2,5 poeng føre Klaus Ostwald frå DDR. Samanlagd i hoppveka vart han nummer 9, på plassen bak beste norske hoppar, Rolf Åge Berg. Året etter vart Stjernen nr 4 i hoppveka, hans beste plassering samanlagd. Sigeren i Bischofshofen vart Stjernens einaste i store renn. Elles i verdscupen oppnådde han til saman fire andreplassar i sesongane 1986 og 1987.

I dei store meisterskapane vart Stjernen nummer 10 i storbakken under verdsmeisterskapen 1985. Sitt beste VM hadde han i 1987 då han vart nummer 4 i normalbakken, og var med på laget som vann sølvmedaljane i laghoppinga. Ole Christian Eidhammer, Ole Gunnar Fidjestøl og Vegard Opaas var dei andre på det norske sølvlaget.

Stjernen sin medaljehaust frå noregsmeisterskapane omfatta to sølv og ein bronse. Desidert nærast ein NM-tittel var han på heimebane i Sprova i 1987. Med 224,2 poeng var han 0,1 poeng bak noregsmeisteren Jon Inge Kjørum.

Besteplasseringar i internasjonale meisterskap og renn
1984: Nr 7 i Sapporo
1985: Siger i Bischofshofen
1986: Nr 2 i Innsbruck
1987: Tre andreplassar i verdscupen; Innsbruck, Oberwiesenthal og Oslo. Nr 4 i normalbakken under VM i Oberstdorf
1988: Nr 7 i Holmenkollen

Medaljar og besteplasseringar i noregsmeisterskap
Ski-NM 1985: Sølvmedalje i storbakken i Bærum
Ski-NM 1986: Nr 12 i storbakken i Oslo
Ski-NM 1987: Sølvmedalje i normalbakken i Sprova, bronsemedalje i storbakken på Odnes
Ski-NM 1988: Nr 4 i storbakken på Rena
Ski-NM 1989: Nr 11 i storbakken på Odnes

Han la opp 1989.

Stjernen var landslagssjef for det norske hopplandslaget. Etter mange svake resultat måtte han gå frå jobben i januar 2002.

Kjelder
Sportsboken, aktuelle årgangar

Bakgrunnsstoff
Hroar Stjernen i fis-ski.com

Norske skihopparar
Helge Brendryen

Helge Brendryen () er ein norsk, tidlegare skihoppar. Under Ski-VM 1993 i Falun tok Brendryen gull med det norske laget i lagkonkurransen. Dei andre på laget var Bjørn Myrbakken, Øyvind Berg og Espen Bredesen. Han kom på femteplassen i storbakken. OL-sesongen 1994 hamna han langt nede på resultatlistene. 1995-sesongen vart ikkje mykje betre, men han overraska og vann sølvmedaljen under noregsmeisterskapen i Holmenkollen. Men han var langt bak den suverene vinnaren, Lasse Ottesen.

Besteplasseringar i internasjonale meisterskap og renn
1993: VM-gull for lag. Nr 5 i stor bakke under VM i Falun. Nr 8 i Tauplitz (skiflyging)
1995: Nr 20 i Vikersund (skiflyging)

Medaljar og besteplasseringar i noregsmeisterskap
1993: Nr 5 både i normalbakken på Lillehammer og i storbakken på Odnes
1995: Sølvmedalje i storbakken i Oslo

Kjelder
Sportsboken, aktuelle årgangar

Bakgrunnsstoff
Biografi hos FIS 

Norske skihopparar
Morten Solem

Morten Solem () er ein tidlegare norsk skihoppar. Han vart noregsmeister i normal bakke i 2001, elles vann han to sølvmedaljar og ein bronsemedalje i sesongane frå 2000 til 2002. Han var medlem av Trondhjems Skiklubb.

Karriere
Solem slo gjennom i 2000, då han fekk bronse under NM i normal bakke. Sesongen etter debuterte han i verdscupen under opningsrennet i Kuopio i november månad. I verdscupen hamna han den sesongen eit stykke nede på resultatlistene, til liks med dei andre hopparane på det norske landslaget. Men han vann både gull og sølv i dei to NM-renna. Solems beste plassering i verdscupen kom i januar 2004, då han vart nummer sju i Liberec.

Besteplasseringar i internasjonale meisterskap og renn
2001: Nr 12 i Trondheim
2002: Nr 21 i Sapporo
2004: Nr 7 i Liberec
2005: Nr 8 i to renn i Sapporo
2006: Nr 12 i Sapporo
2007: Nr 8 i Zakopane

Medaljar og besteplasseringar i noregsmeisterskap
Ski-NM 2000: Bronsemedalje i normalbakken på Vang
Ski-NM 2001: Gullmedalje i normalbakken i Sprova, sølvmedalje i storbakken i Trondheim
Ski-NM 2002: Sølvmedalje i normalbakken i Høydalsmo
Ski-NM 2003: Nr 4 i normalbakken på Lillehammer
Ski-NM 2004: Nr 4 i storbakken i Oslo
Ski-NM 2006: Nr 4 i storbakken i Oslo
Ski-NM 2007: Nr 5 i normalbakken i Molde

Han la opp som aktiv skihoppar i 2007. Deretter var han assistenttrenar for det norske kombinertlandslaget fram til våren 2010.

Kjelder
Sportsboken, aktuelle årgangar

Bakgrunnsstoff
Morten Solem i fis-ski.com

Norske skihopparar
Folk frå Trondheim
Odd Grette

Odd Grette () er ein norsk, tidlegare skihoppar. Grette vart noregsmeister i stor bakke i Skuibakken i Bærum i 1975. I NM elles vann han to sølvmedaljar, i normalbakke i Trondheim og i stor bakke i Meldal, begge i 1974, samt ei bronsemedalje, i stor bakke på Rena i 1976.

Grette deltok i den tysk-austerrikske hoppveka i 1970/71, 1972/73, 1973/74 og 1975/76. Både beste enkeltresultat og samanlagtplassering kom i 1973/74. Han hamna på 6. plass i Bischofshofen og vart nummer 17 samanlagt.

Besteplasseringar i internasjonale meisterskap og renn
1970: Nr 8 i Svenska skidspelen i Falun
1971: Nr 8 i Garmisch-Partenkirchen
1972: Nr 6 i Svenska skidspelen i Lycksele
1974: Nr 6 i Bischofshofen. Nr 25 i normalbakken under verdsmeisterskapen i Falun
1975: Nr 7 i Svenska skidspelen i Falun

Medaljar og besteplasseringar i noregsmeisterskap
Ski-NM 1971: Nr 5 i normalbakken i Rælingen
Ski-NM 1972: Nr 6 i storbakken på Odnes
Ski-NM 1973: Nr 10 i normalbakken på Vang
Ski-NM 1974: Sølvmedalje i begge bakkane, høvesvis i Trondheim og Meldal
Ski-NM 1975: Gullmedalje i storbakken i Bærum
Ski-NM 1976: Bronsemedalje i storbakken på Rena
Ski-NM 1977: Nr 10 i storbakken på Odnes
Ski-NM 1978: Nr 6 i normalbakken på Konnerud

Kjelder
FIS: Resultater
Skijumping.com: hoppveka 1972/73
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6. s. 334-341

Norske skihopparar
Thomas Lobben

Thomas Lobben () er ein norsk tidlegare skihoppar. Han vart noregsmeister i stor bakke i 2007. Lobben tevla for IL Moingen.

Lobben har delteke i internasjonale renn sidan vinteren 2000, for det meste i kontinentalcupen.  Sesongen 2004/05 vart han samanlagt nummer fire i kontinentalcupen. Den 14. oktober 2007 overraska Lobben stort ved å vinne den utsette noregsmeisterskapen i stor bakke. Rennet vart avvikla i Lysgårdsbakken på Lillehammer, sju månader etter tillyst tid. For to lange hopp fekk han til saman 286,2 poeng. Dermed vann han tevlinga med ein margin på 0,4 poeng til toaren, favoritten Anders Jacobsen. 

Lobben deltok i nokre få verdscuprenn, beste plasseringa var ein 33. plass på Lillehammer i 2006.

Medaljar og besteplasseringar i noregsmeisterskap
Ski-NM 2002: Nr 11 i normalbakken i Høydalsmo
Ski-NM 2003: Nr 6 i normalbakken på Lillehammer
Ski-NM 2006: Nr 11 i storbakken i Oslo
Ski-NM 2007: Gullmedalje i storbakken på Lillehammer
Ski-NM 2008: Nr 10 i storbakken i Trondheim
Ski-NM 2009: Nr 6 i storbakken på Lillehammer
Ski-NM 2010: Nr 6 i storbakken i Trondheim

Kjelder
Sportsboken, aktuelle årgangar
Notar

Bakgrunnsstoff
FIS Ski Biographie 
Thomas Lobbens offisielle webside 

Norske skihopparar
Hale-Bopp

Kometen Hale–Bopp (tidlegare kjend som C/1995 O1) vart observert i 1995 og rekna som den sterkast lysande kometen på fleire tiår. I heile 18 månadar kunne me sjå kometen frå Jorda, meir enn dobbelt så lenge som førre rekordhalder, Den store kometen av 1811.

Hale-Bopp vart oppdaga 23 Juli 1995, eit godt stykke frå Sola, og reiste forventningar om ei betydelig opplysing av Jorda. Sjølv om det er veldig vanskeleg å spå i kvar stor grad den kjem til å spreie lys, så møtte Hale-Bopp dei fleste spådomane i det den passerte aphel 1 April 1997. Kometen vart kalla den Store Komet av 1997.

Oppdaging 
Kometen vart først oppdaga i 1995 av to sjølvstendige observatørar, Alan Hale og Thomas Bopp, begge i USA.

Hale hadde brukt hundrevis av timar i søk etter kometar utan hell, og følgde med på kjende kometar frå oppkjørselen sin i New Mexico då han plutseleg kom over Hale-Bopp rett etter midnatt. Kometen hadde ein tilsynelatande storleiksklasse på 10.5 og låg nære kulehopet M70 i konstellasjonen av Skytten. Hale oppdaga først at det ikkje var nokon fjerne objekt nær M70, og konsulterte umiddelbart ein katalog med kjende kometar, der han fann ut at det ikkje var nokon kjende i dette området. I det same han oppdaga at objektet bevega seg i forhold til stjernene i bakgrunnen, sendte han ein epost til Central Bureau for Astronomical Telegrams, der dei klarlegg astronomiske oppdagingar.

Kjelder

 Denne artikkelen bygger på «Comet Hale-Bopp» frå , den 18. mars 2011. 

Kometar
Ikkje-periodiske kometar
Holmenkollbakken

Holmenkollbakken er ein hoppbakke som ligg i Holmenkollen nasjonalanlegg i Oslo. Bakken er eit landemerke i Oslo, Noregs mest besøkte turistattraksjon, og er truleg verdas mest kjende hoppbakke. Med historie att til 1892 er den også ein av verdas eldste hoppbakkar som framleis er i bruk. Etter siste ombygging har Holmenkollbakken K-punkt på 120 meter og bakkestorleik 134 meter. Den blei brukt under OL i 1952, VM i 1930, 1966, 1982 og 2011, og blir også årleg brukt i verdscupen i spesialhopp og kombinert.

Bakkerekorden er 141 meter, sett av Andreas Kofler frå Austerrike, 5. mars 2011. Anders Jacobsen hoppet 142,5 meter under NM stor bakke 8. februar 2011.

Holmenkollbakken er blitt ombygd til saman 19 gongar, siste gong før Ski-VM 2011. Sommaren 2011 får bakken plastmatter, slik at den også skal kunne bli brukt i sommarhalvåret. Dagens Holmenkollbakke er teikna av det belgisk-danske arkitektfirmaet JDS Architects, og eigd av Oslo kommune.

Bakkerekordar

Menn

Kvinner
{|
|- valign = "top"
|

Idrettsanlegg i Oslo
Hoppbakkar i Oslo
Arenaer under vinter-OL 1952
Olympiske skihoppingsarenaer
Holmenkollrenn
Torgeir Brandtzæg

Torgeir Torbjørn Brandtzæg () i Ogndal er ein norsk, tidlegare skihoppar som under vinter-OL 1964 i Innsbruck vann bronsemedaljen  både i normalbakke- og storbakkerennet. Brandtzæg tevla for Ogndal IL, og gjekk under tilnamnet «Friskusen frå Ogndalen».

Brandtzæg slo seg inni i den internasjonale hoppeliten under den tysk-austerrikske hoppveka 1962/63. Samanlagt vart han nummer 5, etter å ha vorte nummer 2 bak Torbjørn Yggeseth i avslutningsrennet i Bischofshofen.

Både i 1963 og 1964 hadde Brandtzæg einast ein jambyrdig konkurrent i NM-rennet, Yggeseth i 1963 og Toralf Engan i 1964. Brandtzæg vart noregsmeister begge åra. I 1965, fyrste hoppsesongen det vart avvikla renn i både normal og stor bakke, var stoda sameleis i storbakken, då var det Bjørn Wirkola som med knapp margin vart vist til sølvplassen. I normalbakken Midtubakken derimot, vart Wirkola ein ganske klar vinnar, føre Brandtzæg.

Brandtzæg vann ein suveren siger i Svenska skidspelen i 1964. I hopprennet i Lahti same sesongen, der han vart nummer 2, hoppa han nesten jamnt med Veikko Kankkonen.
 
Brandtzæg gjekk til topps i den tysk-austerrikske hoppveka 1964/65. Han sigra i tre av renna, og vann med klar margin til toaren Wirkola. Brandtzæg vart sterkt skadd under eit renn i Pitkävuori i 1965, og la deretter hoppskia på hylla.

Besteplasseringar i internasjonale meisterskap og renn
1962: Nr 7 i Holmenkollen
1963: Nr 2 i Bischofshofen, nr 3 i Svenska skidspelen i Falun
1964: Siger i Svenska skidspelen i Kiruna, nr 2 i Lahti
1965: Vinnar av den tysk-austerrikske hoppveka. Han sigra i enkeltrenn i Oberstdorf, Innsbruck og i Lahti

Medaljar og besteplasseringar i noregsmeisterskap
Ski-NM 1963: Gullmedalje
Ski-NM 1964: Gullmedalje på Voss
Ski-NM 1965: Gullmedalje i storbakken i Bærum, sølvmedalje i normalbakken i Oslo

Kjelder
Sportsboken, aktuelle årgangar

Bakgrunnsstoff
FIS-profil

Biografi
Nils Werenskiold og Torgeir Brandtzæg: Friskus'n fra Ogndalen. Pax forlag 1967

Norske skihopparar
Folk frå Steinkjer
Bjørn Myrbakken

Bjørn Myrbakken () på Fannrem er ein norsk tidlegare skihoppar. Under Ski-VM 1993 i Falun var Myrbakken med på det norske gulllaget i lagkonkurransen. Dei andre var Helge Brendryen, Øyvind Berg og Espen Bredesen. Myrbakken var medlem av Orkdal Idrettslag.

Myrbakken debuterte i verdscupen i Trondheim i mars 1991. Hans beste plasseringar i verdscupen var to tredjeplassar. Den fyrste kom i Sapporo i desember 1992, den andre i Gross-Titlis-bakken i Engelberg, temmeleg nøyaktig eit år etter.

Under ski-VM 1993 i Falun var Myrbakken med på det norske laget som vart verdsmeistrar i laghopping. I dei individuelle renna gjorde han det dårleg, vart nummer 33 og 36. Myrbakken vann sølvmedaljen under noregsmeisterskapen i stor bakke i Odnesbakken i 1993, men var langt bak noregsmeisteren Espen Bredesen.

Besteplasseringar i internasjonale renn
1992: Nr 18 i Holmenkollen
1992/93: Nr 3 i Sapporo
1993/94: Nr 3 i Engelberg
1995: Nr 17 i Willingen

Medaljar og besteplasseringar i noregsmeisterskap
1991: Nr 12 i storbakken i Bærum
1992: Nr 7 i normalbakken i Molde
1993: Sølvmedalje i storbakken på Odnes, nr 6 i normalbakken på Lillehammer

Kjelde
Sportsboken, aktuelle årgangar

Bakgrunnsstoff
Biografi hos FIS 

Norske skihopparar
Norske deltakarar under vinter-OL 1994
Folk frå Orkdal
Skihopparen Øyvind Berg

Øyvind Berg () er ein norsk tidlegare skihoppar. Under Ski-VM 1993 i Falun var Berg med på det norske gullaget i lagtevlinga. Dei andre på laget var Bjørn Myrbakken, Helge Brendryen og Espen Bredesen. Berg var medlem av Høland Idrettslag.

Karriere
Berg fekk sin debut i verdscupen i skihopping i Örnsköldsvik i mars 1990. Kort etter vart han nummer 12 og nest beste nordmann i Holmenkollrennet. Året etter gjorde han si beste tevling då han mot tampen av 1991-sesongen kom pallen under eit verdscuprenn i Trondheim. Han var langt bak vinnaren Heinz Kuttin, men berre 0,6 poeng bak toaren Mikael Martinsson frå Sverige.

I noregsmeisterskapar vann Berg årleg ein medalje i kvar av sesongane frå 1992 til -95, fyrst ein bronse og sidan tre sølv.

Besteplasseringar i internasjonale renn
1990: Nr 12 i Holmenkollen
1991: Nr 3 i Trondheim
1991/92: Nr 6 i Thunder Bay
1993: Nr 7 på Lillehammer
1994: Nr 9 i Sapporo
1996: Nr 10 i Zakopane

Medaljar og besteplasseringar i noregsmeisterskap
Ski-NM 1988: Nr 9 i storbakken på Rena
Ski-NM 1990: Nr 7 i både normalbakken og storbakken, høvesvis Fluberg og Meldal
Ski-NM 1991: Nr 4 i normalbakken på Rognan
Ski-NM 1992: Bronsemedalje i storbakken i Trondheim
Ski-NM 1993: Sølvmedalje i normalbakken på Lillehammer
Ski-NM 1994: Sølvmedalje i storbakken på Rena
Ski-NM 1995: Sølvmedalje i normalbakken i Rælingen
Ski-NM 1996: Nr 8 i storbakken i Meldal
Ski-NM 1997: Nr 12 i normalbakken i Mo i Rana

Kjelder
Sportsboken, aktuelle årgangar

Bakgrunnsstoff
Øyvind Berg i fis-ski.com
Øyvind Berg i olympedia.org

Norske skihopparar
Norske deltakarar under vinter-OL 1992
Norske deltakarar under vinter-OL 1994
Folk frå Aurskog-Høland
Morten Ågheim

Morten Ågheim () var ein norsk tidlegare skihoppar frå Åga i Rana kommune. Han vart noregsmeister i normal bakke i 1999.

Karriere
Ågheim debuterte i verdscupen i november 1997 på Lillehammer. Sesongen etter var han mellom dei aller beste skihopparane i Noreg, og gjorde enkelte sterke prestasjonar i verdscupen. Hans beste plassering i verdscupen kom då i Harrachov 20. desember 1998, ein 4. plass i stor bakke. Seinare i sesongen vart han samanlagd nummer 13 i den tysk-austerrikske hoppveka og var med på det norske laget som vart nummer 6 i laghoppinga under VM i Ramsau. Han vart noregsmeister då han vann tevlinga i normalbakken på Raufoss, med klar margin til sølvgutane Roar Ljøkelsøy og Christian Meyer. I 2000-sesongen vann Ågheim sølv i begge bakkane under NM-renna, begge gongane bak Lasse Ottesen. I internasjonale tevlingar makta han ikkje lengre å hevde seg. Han la opp 2002. Ågheim budde i Mo i Rana.

Besteplasseringar i internasjonale renn
1998: Nr 16 i Planica
1998/99: Nr 4 i Harrachov
1999/2000: Nr 15 i Val di Fiemme
2001: Nr 28 i Trondheim

Medaljar og besteplasseringar i noregsmeisterskap
Ski-NM 1998: Nr 4 i normalbakken i Trondheim
Ski-NM 1999: Gullmedalje i normalbakken på Raufoss
Ski-NM 2000: Sølvmedalje både i normalbakken på Vang og i storbakken i Meldal
Ski-NM 2001: Nr 6 i storbakken i Trondheim
Ski-NM 2002: Nr 7 i normalbakken i Høydalsmo

Kjelder

Sportsboken, aktuelle årgangar

Bakgrunnsstoff
Morten Ågheim i fis-ski.com

Norske skihopparar
Folk frå Rana
Sarpsborg 08

Sarpsborg 08 Fotballforening er ein fotballklubb frå Sarpsborg. Klubben har sidan 2013 spelt i eliteserien. Klubben har også eit lag i 3. divisjon avdeling 2 (2020).

Sarpsborg 08 fekk overta plassen til IL Sparta i norsk 1. divisjon for 2008-sesongen. Laget vart nummer to i divisjonen i 2010, og fekk dermed spele i eliteserien i 2011. Etter direkte nedrykk i 2011-sesongen, lukkast laget å rykke oppatt på direkten i 2012.

I 2015 makta Sarpsborg 08 å vinne alle cupkampane til og med semfinalen. Laget møtte Rosenborg Ballklubb frå Trondheim til NM-finale på Ullevaal stadion, der det vart tap 0-2.

Tropp

Oppdatert 29. juli 2020.

Utlånte spelarar 
Oppdatert 29. juli 2020.

Kjelder

Bakgrunnsstoff 
Offisiell nettstad
Fossefallet supporterklubb
Sarpsborg Arbeiderblad si samleside om Sarpsborg 08
Sarpefans.no, supporterblogg
SAMS 

 
Fotballag i Sarpsborg
Fotballag skipa i 2008
2008 i Noreg
Norske idrettslag
Eliteserien 2020